L-Assoċjazzjoni tat-Terapija għall-Familja u l-Prattika Sistematika leħħnet il-fehmiet tagħha dwar il-liġi tal-kannabis, u qalet li l-White Paper donnha qed tinkoraġġixxi kultura fejn id-droga tkun imfittxija bħala rimedju neċessarju għall-istress. Fi stqarrija l-MAFTSP spjegat li hi taqbel mad-dekriminalizzazzjoni tal-kannabis għall-użu personali minflok ma dawk li jinqabdu bid-droga għalihom infushom jiġu trattati ta' kriminali. Intqal li biex l-użu tal-kannabis ikun dekriminalizzat u anke biex ma jkunx hemm użu ħażin mid-droga, jeħtieġ li jkun hemm iżjed enfasi u soluzzjonijiet ċari biex tonqos il-ħsara li tista' ssir. L-assoċjazzjoni qalet ukoll li hija mħassba, iżda, li l-liġi kif inhi proposta qed tgħaddi l-messaġġ li l-użu tas-sustanzi huwa meħtieġ għall-istress, biex wieħed jaffaċċja l-isfidi tal-ħajja u jieħu gost. Fl-istess waqt, is-servizzi preventivi u terapewtiċi għandhom nuqqas ta' riżorsi. Għalhekk, jidher li l-"quick fix" qed tingħata iżjed prijorità mis-saħħa mentali. Xi rakkomandazzjonijiet li għamlet l-assoċjazzjoni kienu prinċipalment iffukati fuq kif din il-liġi tolqot lit-tfal u lill-familji. Dawn jinkludu: Regolazzjoni tal-użu tal-kannabis min-nisa tqal u li jreddgħu lit-trabi; Informazzjoni aktar ċara fuq kif it-tfal se jkunu protetti mill-esponiment għall-użu tal-kannabis fir-residenzi privati, partikolarment meta l-pjanta titkabbar ġod-dar; Servizzi għall-ġenituri u l-familji fejn ikun hemm tħassib fuq l-użu frekwenti tal-kannabis; Aktar informazzjoni dwar kif se tkun immoniterjata l-kwalità u l-potenza tat-THC tal-kannabis li titkabbar ġod-djar. Il‐Malta Catholic Youth Network (MCYN), entità tal‐Arċidjoċesi ta' Malta li tirrappreżenta 'l fuq min 100 għaqda taż‐żgħażagħ, saħqet li l‐preokkupazzjoni primarja tal-White Paper tal-Gvern dwar il-kannabis, hi li tista' twassal għan‐normalizzazzjoni u l‐popolarità tal‐użu tal‐kannabis fost l‐adolexxenti u ż‐żgħażagħ. Insistiet li dawn jistgħu jiġu mqarrqa billi jemmnu li l‐użu tal‐kannabis m'għandux effetti ħżiena. Il-fehma tal-għaqdiet taż-żgħażagħ fil-Knisja "Nistgħu niġu mqarrqa li l-kannabis bla effetti ħżiena" – għaqdiet taż-żgħażagħ Aktar kmieni din il-ġimgħa l-Arċisqof Charles Scicluna f'omelija rrefera għall-white paper tal-kannabis u stqarr "li biex taparsi nagħtu rikreazzjoni liż-żgħażagħ, se nisqulhom il-velenu lill-moħħ". Il-fehma tal-Arċisqof Filmat: "Biex taparsi nagħtu rikreazzjoni liż-żgħażagħ se nisqulhom il-velenu lill-moħħ" – L-Arċisqof Il-Caritas, il-Fondazzjoni Oasi u l-Assoċjazzjoni tal-Psikjatrija f'Malta qalu li bil-liġi kif inhi proposta tista' tolqot ħażin lis-soċjetà u jkollha diversi riperkussjonijiet. Il-fehma tal-Caritas, tal-Fondazzjoni OASI u tal-psikjatri "Proposta li tinnormalizza l-użu tal-kannabis tista' tolqot ħażin lis- soċjetà" .td_uid_3_609ed98c03eb6_rand.td-a-rec-img{text-align:left}.td_uid_3_609ed98c03eb6_rand.td-a-rec-img img{margin:0 auto 0 0}